Nezvestní

Nezvestní (angl. Lost - Stratení) je americký dobrodružno-dramatický televízny seriál o osudoch účastníkov leteckej havárie, ktorý sa odohráva na záhadnom tropickom ostrove. 

Seriál vytvorili Jeffrey Lieber, J. J. Abrams a Damon Lindelof. Produkovala ho spoločnosť Bad Robot Productions a Touchstone Television a vysielala ABC. Hudbu skomponoval Michael Giacchino. Seriál sa vysielal od 22. septembra 2004 do 23. mája 2010.

Seriál sa natáčal na Havajských ostrovoch. Kvôli veľkému štábu a drahým exteriérom je to jeden z najdrahších seriálov v histórii.

 Dej sérií 
 1. séria 
Štyridsaťosem stroskotancov, ktorí prežili pád lietadla, ostalo uväznených na mysterióznom ostrove kdesi uprostred oceánu, tisíce míľ od civilizácie. Pomoc neprichádza, pretože šesť hodín pred haváriou lietadlo stratilo spojenie, neplánovane zmenilo kurz a letelo tisíce míľ neznámou trasou. Ak ich niekto skutočne hľadá, potom zbytočne pátra v celkom iných končinách našej planéty. Prvé, čo doktor Jack Shephard (Matthew Fox) po prebudení pocítil, bola pálčivá bolesť. Potom si všimne páliace slnko, bambusový les, dym a najmä všadeprítomný krik a plač ranených. Spoločne s vedomím prichádza aj hrôzostrašné pochopenie situácie - lietadlo, ktorým cestoval, pravdepodobne havarovalo. Lekársky inštinkt mu napovedá, že ľudia potrebujú jeho pomoc. Stroskotanci prehľadávajú miesto núdzového pristátia a zistia, že sú na ostrove, kde prevláda neprístupný terén. Ani počasie tu nie je najprívetivejšie. Nepriestupnou džungľou sa navyše preháňajú tajomné tvory, ktoré nepatria k žiadnemu živočíšnemu druhu, ktorý by kedy niektorý z nich poznal. Najväčším problémom je však rôznorodosť samých stroskotancov, ktorých rozdeľuje takmer všetko, čo si dokáže človek predstaviť - viera, politické zmýšľanie, rebríčky hodnôt i morálka. Nebyť veliteľských schopností a charizmy Jacka a Kate Austinovej (Evangeline Lillyová) mala by nehomogénna skupina len malú šancu na prežitie. Ak chcú zmätení a zranení ľudia prežiť, musia sa naučiť spolupracovať a konať ako kolektív. "Je jedno, kým sme boli a čo sme predtým robili. teraz sme všetci zomreli a musíme začať znova. Nájdite spôsob, ako prispieť, pretože nikto sám neuspeje. A ak spolu nemôžeme žiť, zomrieme sami". Ostrov je zahalený nepreniknuteľnou hmlou tajomstiev a mnohé záhady a hlboko skryté mystériá z minulosti si stroskotanci nesú aj sami v sebe. Na takom mieste nie je prežitie žiadnou samozrejmosťou.

 2. séria 
Celá druhá séria je oveľa pochmúrnejšia a brutálnejšia ako prvá. Hlavnou témou je ako stroskotanci môžu spolunažívať s tými "druhými". Ďalej sa objavia nové postavy, ľudia zo zadnej časti lietadla, čím sa vyriešia rôzne tajomstvá ostrova, ale zároveň sa nové tajomstvá objavia.

 Postavy 
Legenda:	
  Hlavná rola.
  Vedľajšia rola.
  Neobjavuje sa.

Meno Herec/herečka Séria	1 2 3 4 5 6 Jack Shephard  Matthew Fox 	 Kate Austen  Evangeline Lilly 	 Hugo "Hurley" Reyes  Jorge Garcia 	 James "Sawyer" Ford  Josh Holloway 	 John Locke  Terry O'Quinn 	 Sayid Jarrah  Naveen Andrews 	 Jin-Soo Kwon  Daniel Dae Kim 	 Sun-Hwa Kwon  Yunjin Kim 	 Claire Littleton  Emilie de Ravin      Charlie Pace  Dominic Monaghan       Benjamin Linus  Michael Emerson    	 Juliet Burke Elizabeth Mitchell  	  Michael Dawson  Harold Perrineau 	    Desmond Hume  Henry Ian Cusick   	 Muž v čiernom  Titus Welliver    Miles Straume  Ken Leung  	 Walt Lloyd  Malcolm David Kelley  	 Shannon Rutherford  Maggie Grace 	    Richard Alpert  Nestor Carbonell    Frank Lapidus  Jeff Fahey   	 Boone Carlyle  Ian Somerhalder       Bernard Nadler  Sam Anderson  	 Rose Nadler  L. Scott Caldwell 	 Ana Lucia Cortez  Michelle Rodriguez     Daniel Faraday  Jeremy Davies    Libby Smith  Cynthia Watros       Eko  Adewale Akinnuoye-Agbaje    Charlotte Lewis  Rebecca Mader   

 Vysielanie 

 USA 
Vysielanie sa v USA začalo v septembri 2004. Seriál tam dosahuje veľmi vysoké čísla sledovanosti. Tretia séria, ktorá sa vysielala v rokoch 2006 a 2007 bola rozdelená na dve časti - prvá (6 epizód) na jeseň 2006 a druhá (17 epizód) od februára 2007. Vysielanie štvrtej série bolo tiež rozdelené na dve časti kvôli štrajku scenáristov.

 Slovensko 
Na Slovensku sa seriál začal vysielať na obrazovkách TV JOJ od 12. februára 2006. Od septembra 2006 sa vysielala druhá séria. Posledná epizóda druhej série bola odvysielaná 03. novembra 2006. Seriál bol dabovaný do slovenského jazyka a vysielal sa v sobotu a nedeľu večer o 20-tej hodine.

 Iné projekty 


 Externé odkazy 
 Oficiálna stránka seriálu - ABC

Kategória:Televízne seriály USA
Kategória:Televízne seriály z roku 2004
Kategória:Televízne seriály ABC